
NOTA DE PREMSA 


Barcelona, 8 de juliol del 2019 


L'Euroregió clou el projecte europeu eHealth 
Eurocampus amb la celebració d'una escola d'estiu a 
l'UPC i un esdeveniment de difusió de resultats 


El projecte europeu eHealth Eurocampus ha estat una aposta pel 
desenvolupament de la innovació en l'ensenyament superior i, de 
forma específica, en el terreny de les tecnologies de la informació i 
comunicació aplicades a la salut (TIC-salut) 


Durant dues setmanes, 60 estudiants universitaris provinents de 5 
paisos d'Europa participaran, a Barcelona, en la tercera escola d'estiu 
del projecte, que té per objectiu assajar i transmetre el coneixement 
generat per l'eHealth Eurocampus, sobre les TIC-Salut 


L'esdeveniment de difusió de resultats tindrà lloc del 15 al 17 de juliol 
amb investigadors i ponents de primera línia al Campus Nord de l'UPC. 
En total, hi haurà cinc sessions 


El projecte e-Health Eurocampus 


El projecte europeu eHealth Eurocampus ha estat una aposta pel desenvolupament de 
la innovació en l'ensenyament superior i, de forma específica, en el terreny de les 
tecnologies de la informació i comunicació aplicades a la salut (TIC-salut). 


De forma sintètica, aquest projecte ha consistit a crear nous materials docents, adaptats 
a les novetats tecnològiques i a les necessitats del mercat laboral, per, després, assajar- 
los i difondre'ls en tres escoles d'estiu amb estudiants d'arreu d'Europa que s'han 
celebrat a Castres, al país de Gal-les i a Barcelona. Paral-lelament, també han tingut 
lloc dos seminaris de formació per al professorat que es dedica a al terreny de les TIC- 
salut —a Montpeller i Palma- a fi de compartir experiències i avaluar la implantació i 
avenç d'aquesta disciplina als centres d'ensenyament superior d'Europa. 


El pressupost total del projecte ha estat de 430.000€ finançats pel programa Erasmus+. 


Escola d'estiu i difusió de resultats 


Fins al 13 de juliol, durant dues setmanes, 60 estudiants universitaris provinents de 5 
paisos d'Europa participaran, a Barcelona, en la tercera escola d'estiu del projecte. 
L'escola aplega tant estudiants d'informàtica com de l'àmbit de la salut, que, tot i parlar 
llenguatges molt diferents, desenvoluparan conjuntament projectes de robòtica, imatgea 
mèdica i serious games. Els estudiants visitaran diversos laboratoris catalans de 
referència en aquestes temàtiques i, també, l'Hospital Sant Joan de Déu i el Barcelona 
Supercomputing Center. 


L'esdeveniment de difusió de resultats tindrà lloc del 15 al 17 de juliol, amb investigadors 
i ponents de primera línia, al Campus Nord de l'UPC. En total, hi haurà cinc sessions. 
Podeu consultar-ne el programa aquí. 


Sessió 1: Innovació i emprenedoria en TIC-Salut, 

Sessió 2: Les TIC per a una vida independent més llarga 
Sessió 3: Eines i aplicacions de les TIC 

Sessió 4: Gràfics, imatge mèdica i serious games 
Sessió 5: Robots per a les TIC 


Objectius del projecte eHealth Eurocampus: 


Els principals objectius de l'eHealth Eurocampus han estat: 


e Millorar la rellevància de la formació superior en el camp de les TIC-salut 
Potenciar la qualitat de l'ensenyament superior a través de la mobilitat i la 
cooperació transnacional. 

e Fomentar l'ocupabilitat a través de l'adaptació curricular a les necessitats del 
mercat laboral tot tenint en compte la diversitat dels diversos sistemes de salut 
que hi ha a Europa. 

e —Proveir l'esperit emprenedor entre els estudiants, especialment els que 
s'especialitzen en el terreny de les TIC-salut. 


A més a més, el projecte eHealth Eurocampus ha permès abordar les TIC-salut des 
d'una perspectiva àmplia: l'ensenyament, l'emprenedoria, l'assistència sanitària, la 
medicina, els robots medicalitzats i la diagnosi i tractament per la imatge, entre altres. 


Finalment, però no per això menys important, un dels principals objectius del projecte 
també ha estat crear un espai virtual de formació a distància on professors universitaris, 
estudiants i investigadors puguin compartir les seves experiències i coneixement per 
millorar les habilitats dels graduats a fi de promoure la seva ocupabilitat. 


eHealth Eurocampus: 10 socis d'arreu d'Europa 


El projecte ha comptat amb 10 socis, de 5 paisos diferents, que són els següents: 


L'Euroregió Pirineus Mediterrània (soci líder) 
La Universitat Politècnica de Catalunya 

La Universitat de les llles Balears 

L'Institut Nacional Universitari Champollion 
La Universitat de Montpeller 

La Universitat de Wrexham Glyndwr 


L'Escola Superior d'Ulm 

La Universitat de Xipre 

La Fundació Bit 

La Fundació Sant Joan de Déu 


L'Euroregió Pirineus Mediterrània 


L'Euroregió Pirineus Mediterrània és un projecte de cooperació territorial nascut el 2004 
amb el suport de la Unió Europea. Actualment en són membres la Regió Occitània, la 
Generalitat de Catalunya i el Govern de les llles Balears, que n'ostenta la presidència 
rotatòria des del febrer del 2019. L'Euroregió Pirineus Mediterrània s'ha dotat d'un full 
de ruta per al trienni 2018-2020, que, entre d'altres, comprèn els seguents objectius: 


a) Actuar amb i per a la ciutadania del territori 

b) Desenvolupar l'ecosistema euroregional de la innovació 
c) Contribuir al desenvolupament sostenible del territori 

d) Aprofundir en la identitat euroregional 

